عبدیاہ

عبَدیاہ (عبرانی:עבדיה لغوی معنی «خدا کا بندہ») بنی اسرائیل کے انبیا اور راہنماؤں میں سے ہیں۔ جن کا نام عہد عتیق میں با رہا ذکر کیا گیا ہے۔اول سلاطین 18:3؛ اول تواریخ 3:21؛ دوم تواریخ 17:7؛ عزرا 8:9؛ نحمیاہ 10:5؛ عبدیاہ 12:25؛ دوم سلاطین 8:38 اور انھیں کتاب عبدیاہ کا مصنف خیال کیا جاتا ہے۔

 عبدیاہ یہودیت میں 
عبدیاہ ایوب کے دوست ایلیفاز کی نسل سے تھے۔ ان کی پیدائش سکم میں ہوئی اور ادوم میں رہائش اختیار کی۔ ادوم میں ہی انھوں نے یہودیت اختیار کی۔تلمود 3:33:4 عبدیاہ اخی اب کے خاص درباریوں میں سے تھے جو اس کے گھر کی محافظت کے فرائض کے ساتھ امور خزانہ میں معاون اور بااختیار تھے۔اول سلاطین 18:3 جب بادشاہ نے انبیا کو قتل کرنا شروع کر دیا تو اس زمانے میں عبدیاہ نے سو انبیا کو ایک غار میں چھپا دیا اور وہاں ان کو کھانا پہنچاتے رہے۔عبدیاہ 13:3 تین سال بعد سامرا میں شدید قحط پڑا، اخی اب اور عبدیاہ اپنے قبیلوں کے لیے خوراک اور ریوڑوں کے لیے چراگاہیں تلاش کرنے مختلف سمتوں کو نکل پڑے۔ اسی تلاش کے دوران میں عبدیاہ کی ایلیاہ سے ملاقات ہوئی، ایلیاہ نے عبدیاہ سے درخواست کی کہ وہ اخی اب کو ان کی موجودگی کی اطلاع دیں۔ عبدیاہ کو ڈر تھا کہ وہ اخی اب کو یہ بتائیں اور وہ ایلیاہ کو قتل کر دے؛ لیکن ایلیاہ نے عبدیاہ کو تسلی دی اور کہا کہ میں خود کو اخی ا پر ظاہر کرنا چاہتا ہوں۔ عبدیاہ نے ان کی بات مان لی اور چلے گئے۔اول سلاطین 18:5 عبدیاہ یرمیاہ سی تمسک رکھتے تھے۔عبدیاہ 1:9؛ یرمیاہ 49:7 ان کی کتاب عبدیاہ کا زیادہ حصہ ادوم کے بارے میں پیش گوئیوں پر مشتمل ہے۔ عبدیاہ نے ادوم کو بنی اسرائیل کی کمک میں کوتاہی اور ان کی بربادی کا ذمہ دار ٹھہرایا ہے۔ اس کے علاوہ انھوں نے سلطنت یہورامدوم سلاطین 8:20 کے دور میں فلسطینیوں بابلیوں کے یروشلمیرمیاہ 11:80 پر حملے کی پیش گوئی بھی کی تھی۔ روایت ہے کہ وہ فلسطین کے مقام احزا میں فوت ہوئے۔

 عبدیاہ مسیحیت میں 

مسیحیوں کے نزدیک عبدیاہ ایک مقدس (ولی) تھے ؛ قبطی کلیسیا میں ان کا یوم تہوار دس جنوری، یونانی راسخ الاعتقاد کلیسیا میں انیس نومبر اور آرمینیائی انجیلی کلیسیا میں جون کے آخری روز منایا جاتا ہے۔

 حوالہ جات 

زمرہ:چھٹی صدی ق م کی شخصیات
زمرہ:عبرانی بائبل میں انبیاء
زمرہ:عہد نامہ قدیم کے مقدسین
زمرہ:ویکیپیڈیا مضامین مع GND شناخت کنندگان
زمرہ:چھٹی صدی ق م کی یہودی شخصیات
زمرہ:703ء کی وفیات
زمرہ:703ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بت پرستی سے یہودیت قبول کرنے والی شخصیات